Διερεύνηση της αποτελεσματικότητας του ενδοαγγειακού εμβολισμού των ανευρυσμάτων της πρόσθιας αναστομωτικής αρτηρίας:
Creators: name: Κούγιας, Λεωνίδας Κωνσταντίνου
Publisher: name: Aristotle University of Thessaloniki
Year: 2014
Subjects: Ενδοκρανιακά ανευρύσματα
Πρόσθια αναστομωτική αρτηρία
Ενδοαγγειακός εμβολισμός
Intracranial aneurysms
Anterior communicating artery
Intravascular coil embolization

description: Τα ενδοκρανιακά ανευρύσματα παρουσιάζουν έναν επιπολασμό της τάξεως του 4%-5%. Συνήθως παραμένουν ασυμπτωματικά ωστόσο η ρήξη τους και η επακόλουθη υπαραχνοειδής αιμορραγία έχει συχνά καταστροφικές συνέπειες για τον ασθενή. Τα τελευταία χρόνια ως θεραπευτική προσέγγιση, χρησιμοποιείται ολοένα και περισσότερο ο ενδοαγγειακός εμβολισμός με τη χρήση ηλεκτροαποσπώμενων ελασμάτων που αποφράσσουν τον αυλό του ανευρύσματος αποκλείοντας το έτσι από την αιματική ροή. Στη παρούσα μελέτη περιγράφηκαν αναδρομικά τα κλινικά και απεικονιστικά χαρακτηριστικά μιας σειράς 105 ασθενών που υπεβλήθησαν σε ενδοαγγειακό εμβολισμό ανευρυσμάτων της πρόσθιας αναστομωτικής αρτηρίας. Επιχειρήθηκε επίσης ο εντοπισμός προγνωστικών παραγόντων που ενδεχομένως επηρεάζουν την έκβαση της επέμβασης σε αγγειογραφικό και σε κλινικό επίπεδο. Για την μορφολογική ανάλυση των ανευρυσμάτων (μέσω αγγειογραφικής απεικόνισης) ελήφθησαν υπ’ όψιν το μέγεθος, το σχήμα και η προβολή του ανευρυσματικού σάκου στο χώρο. Η περιγραφή των χαρακτηριστικών των ασθενών περιελάμβανε την ταξινόμηση τους βάσει των κλιμάκων Ηunt and Hess και GOS (για την κλινική αξιολόγηση πριν και μετά την επέμβαση) και βάσει της κλίμακας Fisher (για την απεικονιστική αξιολόγηση της υπαραχνοειδούς αιμορραγίας). Το follow up, διάρκειας από 6 μήνες έως 5 χρόνων, περιελάμβανε κλινική επαναξιολόγηση και αγγειογραφικό έλεγχο για τον εντοπισμό ενδεχόμενων υποτροπών. Η στατιστική ανάλυση των δεδομένων έδειξε ότι η ρήξη είναι περισσότερο πιθανή στη περίπτωση των ανευρυσμάτων με AR&gt;2. Τα ανευρύσματα με πρόσθια προβολή παρουσιάζουν συχνά μικρότερες διαστάσεις ενώ η άνω προβολή του ανευρυσματικού σάκου σχετίζεται με εκτεταμένες υπαραχνοειδείς αιμορραγίες, βαθμού Fisher 3 ή 4. Τα αποτελέσματα του εμβολισμού είναι περισσότερο ικανοποιητικά στα ανευρύσματα διαστάσεων 4 έως 10mm με κάτω προβολή του ανευρυσματικού σάκου ενώ οι υποτροπές είναι συχνότερες μεταξύ των βλαβών με μεγάλες διαστάσεις. Οι παράγοντες που επηρεάζουν περισσότερο τη μακροπρόθεσμη κλινική έκβαση είναι η κλινική εικόνα κατά τη διάγνωση καθώς και η έκταση της υπαραχνοειδούς αιμορραγίας.
description: The prevalence of saccular cerebral aneurysms in the asymptomatic general population has been reported to be between 4% and 5%. These lesions often remain asymptomatic but their rupture and the subsequent subarachnoid hemorrhage usually has deleterious effects for the patient. In the last few years, intravascular embolization using detachable coils is commonly used as an alternative therapeutic approach to open surgery. In this study we retrospectively described clinical and imaging features of a group of 105 patients that underwent intravascular coil embolization of anterior communicating artery aneurysms. We also analyzed potential prognostic factors that could have influenced the angiographic and clinical outcome of the procedure. Morphologic features of the aneurysms that were considered included size, aspect ratio and aneurysm projection. Clinical evaluation of the patients was done using the Hunt and Hess grading scale (before treatment) and GOS grading scale (after treatment). To describe the extension of subarachnoid hemorrhage we used Fisher’s grading scale. Follow up duration ranged between 6 months and 5 years and included clinical reevaluation and angiographic control for identification of potential recurrences. Statistical analyses demonstrated that aneurysm rupture is more likely to occur when aspect ratio is above 2. Aneurysms with anterior projection are usually smaller while superior projection is more often related to extended subarachnoid hemorrhages (Fisher grade 3 or 4). The anatomical outcomes of embolization are more satisfactory in aneurysms with inferior projection measuring 4-10mm, while recurrence is more likely to occur in large lesions. Long term clinical outcomes depend mostly upon extension of subarachnoid hemorrhage and clinical status during presentation.